ระเบียบคณะกรรมการอัยการระเบียบคณะกรรมการอัยการว่าด้วยเบี้ยประชุมกรรมการอนุกรรมการการจ่ายเงินสมนาคุณและค่าตอบแทนบุคคลหรือคณะบุคคลพ.ศ. ๒๕๕๔ โดยที่เป็นการสมควรให้มีระเบียบคณะกรรมการอัยการ ว่าด้วยเบี้ยประชุมกรรมการอนุกรรมการ การจ่ายเงินสมนาคุณและค่าตอบแทนบุคคลหรือคณะบุคคลอาศัยอำนาจตามความในมาตรา ๒๘ ประกอบมาตรา ๓๑ มาตรา ๗๕ และมาตรา ๑๐๒ แห่งพระราชบัญญัติระเบียบข้าราชการฝ่ายอัยการพ.ศ. ๒๕๕๓ คณะกรรมการอัยการจึงออกระเบียบ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการอัยการ ว่าด้วยเบี้ยประชุมกรรมการ อนุกรรมการ การจ่ายเงินสมนาคุณและค่าตอบแทนบุคคลหรือคณะบุคคลพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ก.อ. หมายความว่าคณะกรรมการอัยการตามกฎหมายว่าด้วยระเบียบข้าราชการฝ่ายอัยการอ.ว.ธ. หมายความว่า คณะอนุกรรมการอัยการเกี่ยวกับการดำเนินการทางวินัยและการออกจากราชการของข้าราชการธุรการสำนักงานอัยการสูงสุดตามระเบียบคณะกรรมการอัยการ ว่าด้วยคณะอนุกรรมการอัยการเกี่ยวกับการดำเนินการทางวินัยและการออกจากราชการของข้าราชการธุรการสำนักงานอัยการสูงสุดอนุกรรมการ อ.ว.ธ. หมายความว่าอนุกรรมการอัยการใน อ.ว.ธ.คณะกรรมการสอบสวน หมายความว่าคณะบุคคลซึ่งได้รับแต่งตั้งโดย ก.อ.เพื่อทำการสอบสวนตามกฎหมายว่าด้วยระเบียบข้าราชการฝ่ายอัยการกรรมการสอบสวน หมายความว่ากรรมการสอบสวนในคณะกรรมการสอบสวนคณะอนุกรรมการ หมายความว่าคณะอนุกรรมการซึ่งได้รับการแต่งตั้งโดย ก.อ.และให้หมายความรวมถึงคณะอนุกรรมการซึ่งได้รับการแต่งตั้งตามระเบียบคณะกรรมการอัยการอนุกรรมการ หมายความว่าอนุกรรมการในคณะอนุกรรมการบุคคลหรือคณะบุคคล หมายความว่าบุคคลหรือคณะบุคคล ซึ่งได้รับการแต่งตั้งโดย ก.อ. เพื่อพิจารณาหรือปฏิบัติการอย่างใดอย่างหนึ่งตามที่ก.อ. มอบหมายข้อ ๔ กรรมการอัยการ อนุกรรมการอ.ว.ธ. กรรมการสอบสวน อนุกรรมการ บุคคลหรือคณะบุคคล เลขานุการก.อ. ผู้ช่วยเลขานุการ ก.อ. เลขานุการ อ.ว.ธ. ผู้ช่วยเลขานุการ อ.ว.ธ. เลขานุการคณะกรรมการสอบสวน ผู้ช่วยเลขานุการคณะกรรมการสอบสวน เลขานุการคณะอนุกรรมการ และผู้ช่วยเลขานุการคณะอนุกรรมการ ให้ได้รับเบี้ยประชุมเงินสมนาคุณ หรือค่าตอบแทนตามหลักเกณฑ์และอัตราการจ่ายตามระเบียบนี้ข้อ ๕ ประธาน ก.อ.รองประธาน ก.อ. และกรรมการอัยการ ให้ได้รับเบี้ยประชุมเป็นรายเดือนตามอัตราการจ่ายในบัญชี๑ ท้ายระเบียบนี้ข้อ ๖ ประธานอนุกรรมการอ.ว.ธ. และอนุกรรมการ อ.ว.ธ.ให้ได้รับเบี้ยประชุมเป็นรายเดือนตามอัตราการจ่ายในบัญชี ๒ ท้ายระเบียบนี้ข้อ ๗ ประธานกรรมการสอบสวน และกรรมการสอบสวนให้ได้รับเบี้ยประชุมเป็นรายครั้งตามอัตราการจ่ายในบัญชี ๓ ท้ายระเบียบนี้ประธานกรรมการสอบสวน และกรรมการสอบสวนในคณะกรรมการสอบสวนคณะหนึ่ง ให้ได้รับเบี้ยประชุมสำหรับการประชุมคณะกรรมการสอบสวนนั้นเพียงครั้งเดียวในวันหนึ่งข้อ ๘ ประธานอนุกรรมการและอนุกรรมการ ให้ได้รับเบี้ยประชุมเป็นรายครั้งตามอัตราการจ่ายในบัญชี ๔ท้ายระเบียบนี้ประธานอนุกรรมการ และอนุกรรมการในคณะอนุกรรมการคณะหนึ่งให้ได้รับเบี้ยประชุมสำหรับการประชุมคณะอนุกรรมการนั้นเพียงครั้งเดียวในวันหนึ่งข้อ ๙ เลขานุการและผู้ช่วยเลขานุการก.อ. เลขานุการและผู้ช่วยเลขานุการคณะกรรมการสอบสวนเลขานุการและผู้ช่วยเลขานุการคณะอนุกรรมการให้ได้รับเบี้ยประชุมเช่นเดียวกับกรรมการอัยการ กรรมการสอบสวน หรืออนุกรรมการแล้วแต่กรณี โดยให้นำความในข้อ ๕ ข้อ ๗ และข้อ ๘ มาใช้บังคับโดยอนุโลมเลขานุการและผู้ช่วยเลขานุการ อ.ว.ธ. ให้ได้รับเบี้ยประชุมเป็นรายครั้งตามอัตราการจ่ายเบี้ยประชุมอนุกรรมการในบัญชี๔ ท้ายระเบียบนี้และให้ได้รับเบี้ยประชุมสำหรับการประชุมนั้นเพียงครั้งเดียวในวันหนึ่งผู้ช่วยเลขานุการ ก.อ. มีสิทธิได้รับเบี้ยประชุมไม่เกินสามคนผู้ช่วยเลขานุการ อ.ว.ธ. ผู้ช่วยเลขานุการคณะกรรมการสอบสวน และผู้ช่วยเลขานุการคณะอนุกรรมการแล้วแต่กรณี มีสิทธิได้รับเบี้ยประชุมไม่เกินสองคนถ้ากรรมการอัยการผู้ใดเป็นเลขานุการหรือผู้ช่วยเลขานุการ ก.อ.กรรมการสอบสวนผู้ใดเป็นเลขานุการหรือผู้ช่วยเลขานุการคณะกรรมการสอบสวนหรืออนุกรรมการผู้ใดเป็นเลขานุการหรือผู้ช่วยเลขานุการคณะอนุกรรมการด้วยให้ได้รับเบี้ยประชุมได้เพียงตำแหน่งเดียวข้อ ๑๐ ประธาน ก.อ.รองประธาน ก.อ. กรรมการอัยการ ประธานอนุกรรมการ อ.ว.ธ. และอนุกรรมการ อ.ว.ธ.ซึ่งได้รับเบี้ยประชุมเป็นรายเดือน ให้ได้รับเบี้ยประชุมเฉพาะเดือนที่เข้าประชุม ทั้งนี้ เดือนใดไม่มีการประชุมหรือมีการประชุมแต่ไม่เข้าประชุมให้งดจ่ายภายใต้บังคับวรรคหนึ่ง ประธาน ก.อ. รองประธาน ก.อ. หรือกรรมการอัยการคณะหนึ่ง ซึ่งดำรงตำแหน่งไม่ครบเดือนเพราะการพ้นจากตำแหน่งหรือเข้าดำรงตำแหน่งใหม่ให้ได้รับเบี้ยประชุมในเดือนนั้นเต็มจำนวน แต่ถ้าประธาน ก.อ. รองประธาน ก.อ.หรือกรรมการอัยการ ซึ่งเข้าดำรงตำแหน่งใหม่ใน ก.อ.คณะนั้นได้รับเบี้ยประชุมในเดือนนั้นเต็มจำนวนไปแล้วไม่มีสิทธิได้รับเบี้ยประชุมอีกเว้นแต่รองประธาน ก.อ. หรือกรรมการอัยการ ซึ่งเข้าดำรงตำแหน่งประธาน ก.อ.หรือรองประธาน ก.อ. แล้วแต่กรณี ให้ได้รับเบี้ยประชุมเพิ่มในตำแหน่งประธาน ก.อ.หรือรองประธาน ก.อ.ข้อ ๑๑ การประชุม ก.อ.ต้องมีกรรมการมาประชุมไม่น้อยกว่าแปดคน สำหรับการประชุม อ.ว.ธ. คณะกรรมการสอบสวนหรือคณะอนุกรรมการ ต้องมีอนุกรรมการ อ.ว.ธ. กรรมการสอบสวน หรืออนุกรรมการมาประชุมอย่างน้อยกึ่งหนึ่งของจำนวนอนุกรรมการอ.ว.ธ. กรรมการสอบสวน หรืออนุกรรมการทั้งหมดจึงเป็นองค์ประชุมและมีสิทธิได้รับเบี้ยประชุมตามระเบียบนี้เว้นแต่บทบัญญัติแห่งกฎหมาย ระเบียบ หรือคำสั่งจะกำหนดไว้เป็นอย่างอื่นการประชุมตามวรรคหนึ่ง ให้สามารถใช้วิธีการติดต่อสื่อสารด้วยเทคโนโลยีที่สามารถถ่ายทอดภาพและเสียงได้อย่างต่อเนื่องซึ่งทำให้กรรมการอัยการ อนุกรรมการ อ.ว.ธ. กรรมการสอบสวน หรืออนุกรรมการไม่จำเป็นต้องปรากฏตัวในที่ประชุมด้วยโดยให้ถือว่ากรรมการอัยการ อนุกรรมการ อ.ว.ธ. กรรมการสอบสวนหรืออนุกรรมการซึ่งใช้วิธีการติดต่อสื่อสารด้วยเทคโนโลยีดังกล่าว ร่วมประชุม ก.อ.อ.ว.ธ. คณะกรรมการสอบสวน หรือคณะอนุกรรมการนั้น และมีสิทธิได้รับเบี้ยประชุมข้อ ๑๒ ในกรณีที่อนุกรรมการซึ่งเป็นการแต่งตั้งโดยตำแหน่งไม่สามารถเข้าประชุมได้แต่ได้มอบหมายให้ผู้อื่นเข้าประชุมแทน โดยทำเป็นหนังสือหรือมีหลักฐานการมอบหมายให้ถือว่าผู้ได้รับมอบหมายปฏิบัติหน้าที่ในฐานะอนุกรรมการแทนผู้ดำรงตำแหน่งนั้น ๆและให้นับเป็นองค์ประชุม ตลอดจนมีสิทธิได้รับเบี้ยประชุมในอัตราเดียวกับอนุกรรมการข้อ ๑๓ กรรมการอัยการซึ่งมิได้เป็นข้าราชการเจ้าหน้าที่ของรัฐ พนักงานหรือลูกจ้างของราชการส่วนกลาง ราชการส่วนภูมิภาคหรือราชการส่วนท้องถิ่นหรือมิได้เป็นพนักงานหรือลูกจ้างของรัฐวิสาหกิจให้ได้รับเบี้ยประชุมเพิ่มขึ้นอีกหนึ่งเท่าของอัตราเบี้ยประชุมกรรมการอัยการที่ผู้นั้นมีสิทธิได้รับซึ่งกำหนดไว้ตามอัตราการจ่ายในบัญชี๑ ท้ายระเบียบนี้อนุกรรมการซึ่งมิได้เป็นข้าราชการ เจ้าหน้าที่ของรัฐพนักงานหรือลูกจ้างของราชการส่วนกลาง ราชการส่วนภูมิภาค หรือราชการส่วนท้องถิ่นหรือมิได้เป็นพนักงานหรือลูกจ้างของรัฐวิสาหกิจให้ได้รับเบี้ยประชุมเพิ่มขึ้นอีกหนึ่งเท่าของอัตราเบี้ยประชุมอนุกรรมการที่ผู้นั้นมีสิทธิได้รับซึ่งกำหนดไว้ตามอัตราการจ่ายในบัญชี๔ ท้ายระเบียบนี้ โดยอนุกรรมการให้ได้รับเบี้ยประชุมไม่เกิน ๘,๐๐๐ บาทต่อเดือนข้อ ๑๔ กรณีกรรมการสอบสวนหรืออนุกรรมการที่ได้รับมอบหมายให้ทำหน้าที่ประธานในที่ประชุมแทนประธานกรรมการสอบสวนหรือประธานอนุกรรมการในระหว่างการประชุมให้ได้รับเบี้ยประชุมในตำแหน่งที่ตนดำรงอยู่เท่านั้นข้อ ๑๕ เพื่อประโยชน์ในราชการของ ก.อ.และสำนักงานอัยการสูงสุด ก.อ. จะแต่งตั้งบุคคลหรือคณะบุคคลเพื่อพิจารณาให้ความเห็นหรือปฏิบัติการอย่างใดอย่างหนึ่งตามที่ ก.อ. มอบหมายได้ โดยให้สำนักงานอัยการสูงสุดพิจารณาเสนอก.อ. เพื่ออนุมัติจ่ายเงินสมนาคุณ ค่าตอบแทน หรือเบี้ยประชุมแก่บุคคลหรือคณะบุคคลนั้นเป็นคราวๆ ไป หรือตามจำนวนครั้งที่ประชุม ทั้งนี้โดยคำนึงถึงลักษณะงาน และระยะเวลาที่บุคคลหรือคณะบุคคลต้องกระทำข้อ ๑๖ ให้ ก.อ.มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๗ ให้อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบ ข้อบังคับ และคำสั่งอื่น ซึ่งขัดหรือแย้งกับระเบียบนี้ให้ใช้ระเบียบนี้แทนประกาศณ วันที่ ๒ พฤศจิกายน พ.ศ. ๒๕๕๔จุลสิงห์วสันตสิงห์อัยการสูงสุดประธานคณะกรรมการอัยการ[เอกสารแนบท้าย]๑. อัตราการจ่ายเบี้ยประชุม(ดูข้อมูลจากภาพกฎหมาย)ปริยานุช/ผู้จัดทำ๑๐ พฤศจิกายน๒๕๕๔ปณตภร/ผู้ตรวจ๑๐ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนที่ ๗๙ ก/หน้า ๑๓/๙ พฤศจิกายน ๒๕๕๔